ନୂଆଦିଲ୍ଲୀଃ ନିକଟ ଅତୀତରେ ଆତଙ୍କବାଦୀମାନେ କେତେକ ସାଧାରଣ ନାଗରିକଙ୍କୁ ହତ୍ୟା କରିବା ପରେ 'ସିଆର୍ପିଏଫ୍' ଏବଂ 'ବିଏସ୍ଏଫ୍' ଯଥାକ୍ରମେ ୩୦୦୦ ଏବଂ ୨,୫୦୦ ଯବାନ ପଠାଇ ଜମ୍ମୁ ଓ କଶ୍ମୀରରେ ସ୘ନ୍ୟ ମୁତୟନ ପରିମାଣ ବଢ଼ାଇ ଦେଇଛନ୍ତି।
କଶ୍ମୀର 'ଆଇଜିପି' ବିଜୟ କୁମାରଙ୍କ କହିବା ଅନୁସାରେ, ଚଳିତ ବର୍ଷ ପ୍ରାରମ୍ଭରୁ କଶ୍ମୀର ଅଞ୍ଚଳରେ ଆତଙ୍କବାଦୀ ମୁକାବିଲା ଅଭିଯାନରେ ପ୍ରାୟ ୧୩୦ଜଣ ଆତଙ୍କବାଦୀ ନିହତ ହୋଇଛନ୍ତି। ଏହା ବ୍ୟତିରେକେ, ୩୯ଜଣ ଆତଙ୍କବାବୀ ଓ ସେମାନଙ୍କୁ ସହାୟତା କରୁଥିବା ୭୦୦ରୁ ଅଧିକ ସହଯୋଗୀଙ୍କୁ ମଧ୍ୟ ଗିରଫ କରାଯାଇଛି।
ଚଳିତ ବର୍ଷ ଜମ୍ମୁ ଡିଭିଜନ୍ରେ ୮ଜଣ ଆତଙ୍କବାଦୀଙ୍କୁ ହତ୍ୟା କରାଯାଇଥିବା ବେଳେ ୧୬ଜଣ ଆତଙ୍କବାଦୀଙ୍କୁ ଗିରଫ କରାଯାଇଥିବା କଥା ଜମ୍ମୁ 'ଏଡିଜିପି' ଓ 'ଆଇଜିପି' ମୁକେଶ ସିଂହ ଗଣମାଧ୍ୟମକୁ କହିଛନ୍ତି।
'ସିଆର୍ପିଏଫ୍'ର ଜଣେ ମୁଖପାତ୍ର କହିଛନ୍ତି ଯେ, ସାଧାରଣ ନାଗରିକମାନଙ୍କୁ ହତ୍ୟା କରିବା ନିମନ୍ତେ ଆତଙ୍କବାଦୀମାନେ କରୁଥିବା 'ଭର୍ଚ୍ୟୁଆଲ୍' ସଦସ୍ୟ ମନୋନୟନ ଭଳି କେତେକ ସରଳିଆ କୌଶଳର ମୁକାବିଲା ପାଇଁ ଉପରୋକ୍ତ ସ୘ନିକମାନଙ୍କୁ ମୁତୟନ କରାଯାଇଛି।
'ସିଆର୍ପିଏଫ୍'ର ଜଣେ ଅଧିକାରୀ ମଧ୍ୟ କହିଛନ୍ତି ଯେ, ନିକଟ ଅତୀତରେ ବିଶେଷକରି, ଶ୍ରୀନଗରରେ ଅଧିକସଂଖ୍ୟକ ସାଧାରଣ ନାଗରିକୁ ଆତଙ୍କବାଦୀମାନେ ହତ୍ୟା କରିବାରୁ ସେଠାରେ ସ୘ନ୍ୟ ମୁତୟନ ସଂଖ୍ୟା ବୃଦ୍ଧି କରାଯାଇଛି। ସ୘ନିକମାନେ ରାତିରେ ମଧ୍ୟ ଅଭିଯାନ ଚଳାଉଛନ୍ତି। କଶ୍ମୀରରେ 'ବିଏସ୍ଏଫ୍' ଅତିରିକ୍ତ ୨୫ କମ୍ପାନି ସେନା ମୁତୟନ କରିଥିବା ବେଳେ 'ସିଆର୍ପିଏଫ୍' ମଧ୍ୟ ୨୫ କମ୍ପାନି ଯବାନ ପଠାଇଛି ଏବଂ ଆଗାମୀ ସପ୍ତାହରେ ଆଉ ଆଉ ୫ କମ୍ପାନି ଯବାନ ପ୍ରେରଣ କରିବ।
